εδοξε ται πολει των δελφων συν ψαφοις ταις εννομοις επειδη παραγενομενος εις ταν πολιν αμων ματροφανης μενεκρατεος θεοπροπος και πρεσβευτας παρα του δημου του σαρδιανων τα τε υπαρχοντα δελφοις φιλανθρωπα εκ παλαιων χρονων ποτι σαρδιανους ανανεουται και ενφανιζει αν εχοντι ευνοιαν παντες ποτι ταν πολιν αμετεραν αγαθαι [τ]υχαι δεδοχθαι επαινεσαι τον δημον τον σαρδιανων επι ται ευνοιαι αν εχει ποτι δελφους και υπαρχειν αυτοις ταν δεδομεναν ε[ξ] αρχας παρα τας πολιος τας δελφων προμαντειαν και ατελειαν και προεδριαν και ταλλα [οσα] και τοις αλλοις προξενοις και ευεργεταις. ειμεν δε και ταν πολιν των δε[λφων] προξενον τας πολιος τας σαρδιανων και επειδη αξιοι ματροφανης αποδε[ξασθαι] τον προθυσοντα δια το μη υπαρχειν προξενον σαρδιανοις ου δυνατων οντων [αυ]των πλειονος χρονου παραγενεσται εις το μαντειον δια τας αιτιας [---] [α]ς απελογισατο ματροφανης προθυειν αυτωι ταν πολιν.
Phokis — Delphi — 230-200 BC — SGDI 2645
 230-200 BC 